《贺新郎·为周□□新婚赋，周先有姬》
清代·陆震

此日饶佳趣。正风流，周郎年少，小乔嫁与。共说名媛工翰墨，何止才能咏絮。

应魄煞、谢家娇女。纵遇仙郎才更健，倚香奁、亟索催妆句。

肯容易，登车去。

良宵上客簪缨聚。正当筵、灯红如昼，酒浓于乳。遮莫狂奴逢此夕，醉倚帘栊深处。

还戏傍、红窗低诉。佳婿从来怜小妇，蹙双蛾、定惹深闺妒。

谁许汝，先偷娶。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。